Henry Walter Bates

**Henry Walter Bates** (1825- 1892) var en britisk oppdagelsesreisende og naturforsker (entomolog). Han er særlig kjent for sine oppdagelesesreiser i Amazonas-regnskogen sammen med Alfred Russel Wallace, for å ha oppdaget fenomenet Batesisk mimikry, og som en internasjonal ekspert på biller.

## Oppvekst
Bates var født i Leicester 8. februar 1825. Han kom fra en middelklasse-bakgrunn og fattet tidlig interesse for insekter, særlig biller. Alt som 18-åring publiserte han er kort vitenskapelig artikkel om biller i tidsskriftet Zoologist. Han ble tidlig kjent med den jevnaldrende Alfred Russel Wallace.

## Reise til Amazonas
Bates og Wallace var svært interesserte i naturhistorie, og spesielt i Amazonas-området. Sammen begynte de to i 1847 å planlegge en ekspedisjon til Amazonas for å studere naturen der, og spesielt for å smale materiale for å forstå problemet med artenes opprinnelse - dette var før Charles Darwin hadde fortalt andre enn noen ganske få fortrolige at han også arbeidet med dette problemet. Ekspedisjonen skulle finansieres ved å selge naturhistorisk materiale som de samlet inn, de skrev kontrakt med en agent i London som skulle selge materialet mot et vederlag. De samlet også inn "ønskelister" på materiale fra museer og store privatsamlere. Bates og Wallace reiste ut fra Liverpool i april 1848 og kom fram til det nåværende Belém i Brasil i slutten av mai. De samlet insekter og fugler sammen rundt Belém det første året, skilte så lag for å samle hver for seg. Bates arbeidet seg oppover langs Amazonas/Solimōes-elven. I fire og et halvt år arbeidet han ut fra Tefé. Helsen hans ble i denne perioden gradvis dårligere og han reiste derfor tilbake til England, som han senere aldri forlot, i 1859. Da Wallace reiste hjem i 1852, hadde han mistet praktisk talt hele sine samlinger  på grunn av en brann i skipet han var på. Bates garderte seg mot dette ved å fordele samlingene sine på tre skip, som alle kon vel fram. Tilbake i England skrev han reiseskildringen *[[The Naturalist on the River Amazons]]* som ble svært populær og fortsett regnes som en klassiker innen naturhistorie. Bates samlet nær 15 000 arter i Brasil, for det meste insekter, omtrent 8000 av disse var nye for vitenskapen.

## Vitenskapelig arbeid
Etter hjemkomsten til England etablerte Bates seg som en svært anerkjent naturforsker. Han arbeidet som sekretær i Royal Geographical Society fra 1864. Hans mest kjente bidrag er beskrivelsen av fenomenet Batesisk mimikry, som han oppdaget gjennom sitt arbeid med pasjonsblomstsommerfugler (*Heliconius* og beslektede slekter). Senere solgte han sommerfugl-samlingen sin og konsentrerte sitt arbeide om biller, der han beskrev svært mange arter særlig i familiene trebukker og løpebiller. Bates arbeidet i senere år med materiale fra hele verden og ble en meget anerkjent ekspert.

## Mest kjente vitenskapelige arbeider
* 
* Bates H.W. 1863. *The naturalist on the river Amazons*. 2 bind, Murray, London.
* Bates H.W. 1864. *The naturalist on the river Amazons*. Andre utgave i ett bind, Murray, London. (forkortet populær-utgave der mye av det vitenskapelige innholdet er utelatt, denne er den som oftest er utgitt i nye opptrykk) (gjen-utgitt av Cambridge University Press, 2009; ISBN 978-1-108-00163-2)
* Bates H.W. 1892. *The naturalist on the river Amazons, with a memoir of the author by Edward Clodd*. (fullstendig utgave publisert etter Bates' død, med en kort biografi)
* 
* Bates H.W. 1878. *Central America, the West Indies and South America*, with ethnological notes by A. H. Keane. Stanford, London; second and revised edition 1882. [basert på Von Hellwalds *Die Erde und ihre Völker*; avsnittene om naturhistorie og biogegografi er skrevet av Bates, resten er omskrevet og oppdatert av ham]
* Bates H.W. 1881-4. *Biologia Centrali-Americana Insecta. Coleoptera*. Volume I, Part 1. Inkluderer beskrivelser av svært mange nye slekter og arter av biller.
* Bates H.W. 1886–90. *Insecta. Coleoptera. Pectinicornia and Lamellicornia.*  Volume II, Part 2.
* Bates H.W. and D. Sharp. 1879–86. *Insecta. Coleoptera. Phytophaga * (part). Volume V.

## Referanser


## Eksterne lenker
* Insecta. Coleoptera Lenker til tre arbeider om biller med Bates som forfatter eller medforfatter
* Nekrolog, *Proceedings of the Royal Geographical Society*, volume 14, 1892, pp, 245–257
* Bragg P.E. 2007. ''Biographies of Phasmatologists – 1. Henry Walter Bates''